Leonard Cohen skal for første gang spille i Aalborg ved en udendørskoncert i august.

Søndag den 26. august spiller Leonard Cohen sin første koncert nogensinde i Aalborg. Det kommer til at ske ved en udendørskoncert i Mølleparken. - Vi er meget glade for, at det lykkedes Aalborg at komme med ind på denne turné, og glæden bliver ikke mindre af, at vi i Mølleparken kan skabe den rigtige ramme om en af Leonard Cohens stemningsfulde koncerter, siger Ernst Trillingsgaard fra Aalborg Kongres & Kultur Center. Koncerten bliver en del af Leonard Cohens verdensturné i forbindelse med udgivelsen af hans anmelderroste studiealbum "Old Ideas". Billetsalget starter mandag den 2. april klokken 10.00